Jane Goodall

Jane Goodall (jina kamili: Valerie Jane Morris-Goodall; Hampstead, Uingereza, Aprili 1934 - Los Angeles, California, Marekani, 1 Oktoba 2025) alikuwa mwanaanthropolojia na mwanaprimatolojia, maarufu kwa sababu aliandika na alifundisha watu wengi kuhusu sokwe.

Alisafiri katika nchi ya Tanzania, na aliishi katika Hifadhi ya Taifa ya Gombe ili kuona sokwe. Aliandika tasnifu yake ambaye inaitwa Behavior of Free-Living Chimpanzees.

 Familia na Utoto 
Baba yake aliitwa Mortimer Herbert Morris-Goodall (1907-2001), na alikuwa mfanyabiashara. Mama yake aliitwa Margaret Mfanwe Joseph (1906-2000), na alikuwa mwandishi. Hakuwa na ndugu wa kuzaliwa. Familia yake ilihamia mji wa Bournemouth, na Jane Goodall alisoma huko shule ya msingi. Shule ya msingi inaitwa Uplands. 

 Safari yake ya Afrika Mashariki 
Jane Goodall alipenda wanyama, na hivyo aliamua kusafiri kwenda Afrika Mashariki mwaka wa 1957. Alikwenda Kenya ambapo alimtafuta rafiki yake Louis Leakey, mwanaakiolojia aliyekuwa akiishi huko. Louis Leakey alimshauri Jane Goodall kusoma anthropolojia katika chuo kikuu kabla ya kufanya kazi naye. Jane Goodall alisafiri kwenda Olduvai Gorge kukutana na Louis Leakey na Mary Leakey.education.nationalgeographic.org 
 Chuo Kikuu 
Jane Goodall alisomea sayansi katika Chuo Kikuu cha Cambridge. Alikuwa mwanafunzi katika chuo kikuu cha Newnham na Darwin pia. Ndipo alipoandika tasnifu yake kwa mwalimu wake Robert Hinde. Alikuwa mwandishi wa kitabu chake cha kwanza, "Behavior of Free-Living Chimpanzees", kuhusu uchunguzi wake na uzoefu wake katika Hifadhi ya Taifa ya Gombe. 

 Kazi 
Jane Goodall alifanya utafiti juu ya sokwe katika Hifadhi ya Taifa ya Gombe mwaka wa 1960. Alikuwa na maoni kuwa sokwe wanaishi kama binadamu, na wanaweza kuwa na hisia kama za huzuni na hasira. Aliwatazama sokwe wakifanya vitendo vinavyofanana na vya binadamu, kama vile kubusu na kukumbatiana. Pia alibaini kuwa sokwe hula nyama, jambo ambalo lilikuwa tofauti na wazo la awali kwamba wao hula matunda na majani tu. Jane Goodall alithibitisha pia kwamba sokwe ni wanyama wenye tabia za kihisia na wakali, ambao wanapenda kupigana. 

 Maisha binafsi 
Jane Goodall aliolewa mara mbili. Alikuwa na ndoa na Baron Hugo van Lawick mnamo Machi 28, 1964, huko London, na walikuwa na mtoto mmoja, Hugo Eric Louis. Baadaye, aliolewa na Derek Bryceson mnamo 1974, ambaye alikuwa mbunge katika Tanzania. Hata hivyo, alifariki kutokana na saratani. 

Tanbihi

Jamii:Wanasayansi wa Uingereza
Jamii:wanawake wa Uingereza